…………… napirendi pont

**E L Ő T E R J E S Z T É S**

1. **a Budapest Főváros II. Kerületi Önkormányzat Képviselő-testülete részére**

# a veszélyhelyzet kihirdetéséről szóló 478/2020.(XI.3.) Korm. rendelet, a katasztrófavédelemről és a hozzá kapcsolódó egyes törvények módosításáról szóló

# 2011. évi CXXVIII. törvény 46. § (4) bekezdése, valamint Budapest Főváros II. Kerületi Önkormányzat Polgármesterének 3/2020.(XI.13.) normatív utasítása alapján

# 2020. december

**Tárgy:** Integrált járó beteg ellátás megvalósítása az Egészséges Budapest Program keretében- Frankel Leó út 80-82.

**Készítette: ……………………….**

Pecséri Rita

építészeti osztályvezető

**Egyeztetve: ………………………**

Keszei Zsolt

beruházási igazgató

**Látta**: ………………………………….

 dr. Szalai Tibor

 jegyző

 …………………………………….

 dr. Silye Tamás

 jegyzői igazgató

 ***Nyílt anyag!***

**Tisztelt Képviselő-testület!**

Az Egészséges Budapest Program keretében megvalósuló járóbeteg-szakellátás fejlesztéshez szükséges feladatokról szóló 1673/2017. (IX.21.) Kormány határozatban rögzített 6.808.627.130.- forint támogatási összeg alapján az Emberi Erőforrások Minisztériuma (továbbiakban: EMMI) 2018. és 2019. években Támogatói Okiratot bocsátott ki a Budapest Főváros II. Kerület Önkormányzat részére a II. kerület Frankel Leó út 80-82. szám alatt megvalósuló beruházás megindítására.

A fejlesztés megvalósítása érdekében, az Egészséges Budapest Program előkészítéséről szóló 1333/2016. (VII.4.) Korm. határozata szerint (Magyarország Kormánya, a fővárosi és Pest megyei egészségügyi szakellátások fejlesztése, az érintett intézmények infrastrukturális megújítása, a betegbiztonság és betegelégedettség növelése, a lakosság ellátási színvonalának emelése, a szolgáltatásokhoz való hozzáférés megkönnyítése, valamint kiemelten a sürgősségi esetek hatékonyabb ellátása érdekében) Budapest Főváros II. Kerület Önkormányzata Együttműködési Megállapodást kötött az Állami Egészségügyi Ellátó Központtal (továbbiakban: ÁEEK–EBP) 2018. évben.

A Rendelőintézet kivitelezésére irányuló 2019. évben kiírt közbeszerzési eljárás eredménytelenül zárult. Ezt követően az ÁEEK-EBP munkatársai által 2020. februárban készített Összevont Szakértői Vélemény, valamint a kerületben folytatott lakossági és szakmai egyeztetések, továbbá a II. kerületre vonatkozó egészségügyi alapellátás és járóbeteg–szakellátás fejlesztésének lehetőségei és szükségszerűségei alapján módosított Fejlesztési Koncepció készült.

A módosított Fejlesztési Koncepció a kerület részére megítélt támogatási forrás felhasználásra az alábbi javaslatot teszi:

A meglévő Kapás utcai szakrendelő megtartása mellett (itt szakmailag indokolt funkciók és szolgáltatások meghagyásával) a Frankel Leó úti ingatlanon egy új, kisebb alapterületű, racionalizált műszaki tartalommal, tervezési programmal kialakított (kevesebb szakterület, csökkentett parkoló szám, racionalizált kiszolgálóegységek stb.) épületet megvalósítása.

A munkaközi egyeztetések során az ÁEEK-EBP munkatársai a koncepció módosítását egybehangzóan támogatták.

A 2018. évi CXXXVIII. törvény, valamint a 299/2018. (XII.27.) Kormány rendelet értelmében a központi költségvetési támogatás felhasználásával megvalósuló önkormányzati magasépítési beruházások esetén, amelyek kivitelezési becsült értéke meghaladja az ÁMB rendeletben meghatározott értékhatárt, a beruházás tervellenőre, beruházás-lebonyolítója és építési műszaki ellenőre, valamint járulékos közbeszerzési szolgáltatója kizárólagos joggal a Beruházási Ügynökség (továbbiakban: BEÜ-BMSK), mellyel a tárgyi fejlesztés megvalósítása során Budapest Főváros II. Kerület Önkormányzata Megbízási Szerződés keretében, szoros szakmai együttműködésre törekszik.

Az ÁEEK–EBP és a BEÜ-BMSK munkatársaival folytatott egyeztetések értelmében a beruházás lebonyolításának a folytatásához szükséges a tervezési és kivitelezési tárgyú feltételes közbeszerzési eljárás mielőbbi megindítása, amellyel párhuzamosan elkezdhető a lakossági tájékoztatók, egyeztetések megtartása.

A veszélyhelyzet kihirdetéséről szóló 478/2020. (XI.3.) Korm. rendelet, valamint a katasztrófavédelemről és a hozzá kapcsolódó egyes törvények módosításáról szóló 2011. évi CXXVIII. törvény (a továbbiakban: Kat.) 46. § (4) bekezdése alapján a veszélyhelyzetben a települési önkormányzat képviselő-testületének feladat- és hatáskörét a polgármester gyakorolja.

2020. november 13. napján hatályba lépett Budapest Főváros II. Kerületi Önkormányzat Polgármesterének egyes önkormányzati döntések veszélyhelyzet idején való előkészítésének és kiadmányozásának rendjéről szóló 3/2020. (XI. 13.) normatív utasítása, amely a Kat 46. § (4) bekezdése szerint a polgármester által gyakorolt hatáskörök tekintetében a döntések előkészítésére és kiadmányozására vonatkozó szabályokat tartalmazza.

**H A T Á R O Z A T I J A V A S L A T**

amely határozat a veszélyhelyzet kihirdetéséről szóló 478/2020.(XI.3.) Korm. rendelet, a katasztrófavédelemről és a hozzá kapcsolódó egyes törvények módosításáról szóló 2011. évi CXXVIII. törvény 46. § (4) bekezdése, valamint Budapest Főváros II. Kerületi Önkormányzat Polgármesterének 3/2020.(XI.13.) normatív utasítása alapján a képviselő-testület feladat- és hatáskörében eljárva a véleményén alapul az alábbiak szerint:

A Polgármester úgy dönt, hogy a módosított Fejlesztési Koncepciót véleményezve támogatja az Egészséges Budapest Program keretében megvalósuló járóbeteg-szakellátás fejlesztéshez szükséges feladatokról szóló 1673/2017. (IX.21.) Kormány határozatban rögzített 6.808.627.130.- forint támogatási összeg felhasználásával megvalósuló beruházás lebonyolításának a folytatásához a tervezési és kivitelezési tárgyú feltételes közbeszerzési eljárás mielőbbi megindítását, amely beruházás a módosított Fejlesztési Koncepció alapján a Budapest Főváros II. kerületi Önkormányzat tulajdonát képező Budapest II. kerület belterület 14982 hrsz-ú, Budapest II. kerület Frankel Leó út 80-82. szám, valamint a Budapest II. kerület belterület 13741 hrsz-ú, Budapest II. kerület Kapás utca 20-22. szám alatti ingatlanokon valósulna meg.

Felelős: Polgármester

Határidő: azonnal

Budapest, 2020. december 14.

**Őrsi Gergely**

**Polgármester**

**Melléklet:**

Fejlesztési koncepció